《寿杨崇庆二首 其二》
宋代·吴泳

清露团火旻，素月分白道。三湖足秋色，天以赐贺老。

红蕖正酣酣，翠籊方稍稍。閒情观池鱼，生意玩庭草。

旨酒常在壶，瑶琴弗离抱。灵台傥清明，岂不长寿考。

方朔谩窃桃，安期苦尝枣。愿言西风时，眠食常健好。

作者简介：吴泳（约公元1224年前后在世），字叔永，潼川人。生卒年均不详，约宋宁宗嘉定末前后在世。嘉定元年（公元1209年）第进士。累迁著作郎，兼直舍人院。应诏上书，颇切时要。累迁吏部侍郎兼直学士院，上疏言谨政体、正道揆、厉臣节、综军务四事。后进宝章阁学士，知温州，以言罢。泳著有鹤林集四十卷，《四库总目》行于世。